Thunderbolts*

Το ***Thunderbolts**** είναι αμερικανική υπερηρωική ταινία του 2025 βασισμένη στην ομώνυμη ομάδα των Marvel Comics. Η παραγωγή έγινε από τη Marvel Studios και η διανομή από τη Walt Disney Studios Motion Pictures. Είναι η 36η ταινία του Κινηματογραφικού Σύμπαντος της Marvel (MCU). Τη σκηνοθεσία της ταινίας ανέλαβε ο Τζέικ Σράιερ και το σενάριο οι Έρικ Πίρσον και Τζοάνα Καλό. Πρωταγωνιστούν οι Φλόρενς Πιου, Σεμπάστιαν Σταν, Γουάιατ Ράσελ, Όλγα Κουριλένκο, Λιούις Πούλμαν, Τζεραλντίν Βισβανάταν, Ντέιβιντ Χάρμπορ, Χάνα Τζον-Κάμεν και Τζούλια Λουί-Ντράιφους. Στην ταινία, μια ομάδα αντιηρώων πέφτουν σε μια θανατηφόρα παγίδα και αναγκάζονται να συνεργαστούν σε μια επικίνδυνη αποστολή.

Η Marvel Studios υπονόησε την ίδρυση μιας ομάδας Thunderbolts στο MCU το 2021. Το γεγονός ότι η ταινία βρισκόταν σε εξέλιξη έγινε γνωστό τον Ιούνιο του 2022, με τους Σράιερ και Πίρσον να είναι δεσμευμένοι. Το κύριο καστ ανακοινώθηκε τον Σεπτέμβριο του 2022, με επιπρόσθετο καστ να ανακοινώνεται στις αρχές του 2023. Τον Μάρτιο του 2023 ο Λι Σουνγκ Τζιν προσλήφθηκε για να ξαναγράψει το σενάριο. Αυτός και πολλά άλλα μέλη του συνεργείου είχαν προηγουμένως συνεργαστεί με τον Σράιερ στη σειρά του Netflix *Beef* (2023–σήμερα). Η παραγωγή καθυστέρησε λόγω των απεργιών του Χόλυγουντ το 2023, με αποτέλεσμα κάποιες αλλαγές στο καστ στις αρχές του 2024. Η Κάλο προσλήφθηκε για περαιτέρω αλλαγές στο σενάριο. Τα γυρίσματα πραγματοποιήθηκαν από τον Φεβρουάριο μέχρι τον Ιούνιο του 2024 στα Trilith Studios και Atlanta Metro Studios στην Ατλάντα, στη Γιούτα και στην Κουάλα Λουμπούρ.

Το *Thunderbolts** έκανε πρεμιέρα στο Empire Leicester Square στο Λονδίνο στις 22 Απριλίου 2025 και κυκλοφόρησε στις Ηνωμένες Πολιτείες στις 2 Μαΐου ως η τελευταία ταινία της Φάσης Πέντε του MCU, ενώ στην Ελλάδα η πρεμιέρα έγινε την 1 Μαΐου 2025. Στο τέλος της ταινίας η ομάδα των Thunderbolts μετονομάζεται ως οι «Νέοι Εκδικητές», με τους τίτλους τέλους να αποκαλύπτουν τον εναλλακτικό τίτλο, ***The New Avengers***. Μετά από το πρώτο Σαββατοκύριακο κυκλοφορίας της ταινίας, η Marvel Studios ξεκίνησε να προωθεί την ταινία με αυτόν τον τίτλο. Παρά τις θετικές της κριτικές, η ταινία *Thunderbolts** έγινε εισπρακτική αποτυχία, εισπράττοντας $382.1 εκατομμύρια έχοντας προϋπολογισμό $180 εκατομμυρίων.

## Πλοκή
Στην Μαλαισία, η Γελένα Μπελόβα καταστρέφει ένα εργαστήριο για λογαριασμό της διευθύντριας της CIA, Βαλεντίνα Αλέγκρα ντε Φοντέν προκειμένου να καλύψει την ανάμειξη της με το σχέδιο υπερανθρώπων «Φύλακας» της Εταιρείας O.X.E.. Καθώς η ντε Φοντέν πρόκειται να αντιμετωπίσει διαδικασία μομφής για την συνεργασία της με την Εταιρεία O.X.E., στέλνει την Μπελόβα, τον Τζον Γουόκερ, την Έιβα Σταρ και την Αντόνια Ντρέικοφ σε μία μυστική εγκατάσταση της O.X.E. με την πρόφαση ότι τους περιμένει μία αποστολή. Μόλις βρίσκονται εκεί, οι πράκτορες στρέφονται ο ένας εναντίον του άλλου σε μία θανάσιμη σύγκρουση, όπου η Σταρ σκοτώνει την Ντρέικοφ, πριν ανακαλύψουν ότι μαζί τους βρίσκεται ένας μυστηριώδης άντρας που ονομάζεται Μπομπ. Μόλις μαθαίνουν ότι η ντε Φοντέν τους έστειλε εκεί για να τους αποτεφρώσει μαζί με όλα τα στοιχεία της ενοχής της, καταφέρνουν να αποδράσουν από την παγίδα.

Η ντε Φοντέν μαθαίνει ότι η ομάδα επέζησε, μαζί τους και ο Μπομπ, ο οποίος είχε θεωρηθεί νεκρός κατά την διάρκεια των δοκιμών του Φύλακα. Όταν αυτή φτάνει στην τοποθεσία που βρίσκονται οι υπόλοιποι, ο Μπομπ δημιουργεί αντιπερισπασμό και δέχεται εχθρικά πυρά, επιτρέποντας στη Μπελόβα, τον Γουόκερ και τη Σταρ να ξεφύγουν, χωρίς όμως να αποκτήσει τραύματα παρόλο που τον πυροβόλησαν. Ο Μπομπ, τότε, αιωρείται στον αέρα πριν λιποθυμήσει και προσγειωθεί πίσω στις εγκαταστάσεις, όπου συλλαμβάνεται και μεταφέρεται στον πρώην Πύργο των Εκδικητών στην Νέα Υόρκη, ο οποίος πλέον έχει μετονομαστεί σε «Παρατηρητήριο». Η ντε Φοντέν σκοπεύει να συστήσει τον Μπομπ στον τύπο ως έναν υπερδύναμο προστάτη παρόμοιο με τους Εκδικητές, ελπίζοντας ότι αυτό το κόλπο δημοσίων σχέσεων θα αποτρέψει την διαδικασία μομφής της. Στο μεταξύ, ο Αλεξέι Σόστακοφ, ο οποίος έχει κρυφακούσει λεπτομέρειες του σχεδίου της ντε Φοντέν, καθώς δουλεύει ως ελεύθερος επαγγελματίας σοφέρ, σώζει τη Μπελόβα, τον Γουόκερ και τη Σταρ. Παίρνοντας έμπνευση από την ομάδα ποδοσφαίρου της Μπελόβα όταν ήταν μικρή, ο Σοστακόφ ονομάζει την ομάδα οι «Κεραυνοί».

Οι Κεραυνοί καταδιώκονται από τους πράκτορες της ντε Φοντέν πριν συλληφθούν τελικά από τον Μπάκι Μπαρνς, ο οποίος σκοπεύει να τους βάλει να καταθέσουν στη διαδικασία μομφής. Μόλις μαθαίνει ότι ο Μπομπ ήταν αντικείμενο ενός από τα άκρως απόρρητα πειράματα της ντε Φοντέν, ο Μπαρνς ενώνει τις δυνάμεις του με την ομάδα και πηγαίνουν στη Νέα Υόρκη για να μπουν κρυφά στο Παρατηρητήριο. Οι Κεραυνοί ανακαλύπτουν ότι η ντε Φοντέν έχει μετατρέψει τον Μπομπ σε έναν ιδιαίτερα ισχυρό υπεράνθρωπο με το όνομα Φύλακας, ο οποίος κερδίζει με ευκολία την ομάδα και τους αναγκάζει να υποχωρήσουν. Καθώς ο Φύλακας αναπτύσσει μία ψευδαίσθηση θεϊκής ανωτερότητας, στρέφεται εναντίον της ντε Φοντέν. Ωστόσο, η βοηθός της, Μελ, τον εξουδετερώνει πατώντας έναν διακόπτη ασφαλείας τερματισμού λειτουργίας. Αυτό προκαλεί να εμφανιστεί ο καταστροφικός άλλος εαυτός του Φύλακα, το Κενό, που αρχίζει να σκεπάζει την Νέα Υόρκη με ένα υπερφυσικό σκοτάδι, παγιδεύοντας τους κατοίκους της σε διαστάσεις τσέπης βασισμένες στις χειρότερες εμπειρίες τους.

Γνωρίζοντας ότι ο μόνος τρόπος να σταματήσει το Κενό είναι από μέσα, η Μπελόβα μπαίνει μέσα στο σκοτάδι για να βρει την συνείδηση του Μπομπ. Εκεί, αντιμετωπίζει το δικό της σκοτεινό παρελθόν ως Μαύρη Χήρα και βρίσκει τον Μπομπ να κρύβεται μέσα σε μία αναπαράσταση του παιδικού του δωματίου, όπου τον κακοποιούσε ο πατέρας του. Στην συνέχεια, τους βρίσκουν οι υπόλοιποι Κεραυνοί, και όλοι μαζί ταξιδεύουν στην ανάμνηση του αρχικού πειραματισμού πάνω στον Μπομπ στην Μαλαισία, όπου προσφέρθηκε εθελοντικά να συμμετέχει ελπίζοντας ότι θα βελτιώσει τον εαυτό του αφού είχε γίνει ναρκομανής χωρίς κανέναν σκοπό. Οι Κεραυνοί επιτίθενται στο Κενό αλλά γρήγορα κατατροπώνονται. Όταν ο Μπομπ κινδυνεύει να βυθιστεί πλήρως στο σκοτάδι, η ομάδα παρεμβαίνει επιβεβαιώνοντας την πίστη τους σε αυτόν. Η εμπιστοσύνη τους δίνει δύναμη στον Μπομπ να ανακτήσει τον έλεγχο και να κερδίσει το Κενό ως φως και η κανονικότητα επιστρέφει στην πόλη.

Με τον κίνδυνο να έχει εξουδετερωθεί, οι Κεραυνοί ετοιμάζονται να επιτεθούν στη ντε Φοντέν. Εκείνη, όμως, χειραγωγεί την κοινή γνώμη διοργανώνοντας μία συνέντευξη τύπου στην οποία τους παρουσιάζει με το νέο όνομα, οι Νέοι Εκδικητές. Οι Κεραυνοί συμφωνούν απρόθυμα, αλλά η Μπελόβα απειλεί την ντε Φοντέν ότι αν τους προδώσει ξανά την κρατάνε στο χέρι. Στην σκηνή μετά τους τίτλους τέλους, οι Νέοι Εκδικητές και ο Μπομπ συζητούν για ένα πρόβλημα που υπάρχει στο διάστημα όταν λαμβάνουν ένα σήμα έκτακτου κινδύνου από ένα διαστημόπλοιο από άλλη διάσταση με ένα μεγάλο έμβλημα με τον αριθμό "4".

## Ηθοποιοί και χαρακτήρες
* Φλόρενς Πιου ως Γελένα Μπελόβα:Μέλος των Κεραυνών που εκπαιδεύτηκε στο Κόκκινο Δωμάτιο ως εκτελέστρια Μαύρη Χήρα. Η Πιου δήλωσε ότι ο χαρακτήρας έχει επηρεαστεί από τα τραυματικά γεγονότα των πρόσφατων ταινιών και σειρών του Κινηματογραφικού Σύμπαντος της Marvel (MCU), συμπεριλαμβανομένου και του θανάτου της θετής αδερφής της Νατάσα Ρόμανοφ / Black Widow στην ταινία *[[Εκδικητές: Η Τελευταία Πράξη]]*. Η Βάιολετ ΜακΓκρο επιστρέφει στον ρόλο της ως μικρή Γελένα από το *[[Black Widow (ταινία)|Black Widow]]* (2021).
* Σεμπάστιαν Σταν ως Μπάκι Μπαρνς:Ένας σωματικά ενισχυμένος στρατιώτης με ένα ρομποτικό χέρι, ο οποίος είναι ο *de facto* αρχηγός των Κεραυνών. Έχοντας θεωρηθεί πως είχε σκοτωθεί εν ώρα καθήκοντος κατά την διάρκεια του Β΄ Παγκόσμίου Πολέμου, επανεμφανίστηκε μετά από χρόνια ως ένας δολοφόνος με πλύση εγκεφάλου πριν του αφαιρεθεί ο προγραμματισμός του, και έκτοτε έχει εκλεχθεί ως μέλος του Κογκρέσου των Ηνωμένων Πολιτειών. Ο Σταν συνέκρινε τον Μπαρνς με τον χαρακτήρα του Τζακ Νίκολσον, Ραντλ ΜακΜέρφι, στην ταινία *[[Στη Φωλιά του Κούκου]]* (1975), λέγοντας πως και οι δύο έγιναν μέλη μίας χαοτικής και κακής ομάδας, της οποίας τα μέλη αναγκάστηκαν να ενωθούν.
* Γουάιατ Ράσελ ως Τζον Γουόκερ / U.S. Agent:Ένας σωματικά ενισχυμένος στρατιώτης και μέλος των Κεραυνών. Είναι πρώην παρασημοφορήμενος Λοχαγός των Rangers του Στρατού των Η.Π.Α. που επιλέχθηκε από την κυβέρνηση των Η.Π.Α. να γίνει ο διάδοχος του Στιβ Ρότζερς ως Captain America πριν καθαιρεθεί στην μίνι σειρά του Disney+, *[[The Falcon and the Winter Soldier]]* (2021).
* Όλγα Κουριλένκο ως Αντόνια Ντρέικοφ / Taskmaster:Εκτελέστρια με φωτογραφικά αντανακλαστικά που της επιτρέπουν να μιμείται τις πολεμικές τεχνικές των αντιπάλων της. Στο παρελθόν ο πατέρας της, Ντρέικοφ, έλεγχε το μυαλό της για να εκπληρώνει αποστολές για το Κόκκινο Δωμάτιο πριν απελευθερωθεί από τη Ρόμανοφ στο *Black Widow*.
* Λιούις Πούλμαν ως Μπομπ Ρέινολντς / Φύλακας / Κενό:Ένας υπερδύναμος άνθρωπος που πάσχει από αμνησία και θεωρείται πως είναι ισχυρότερος από όλους τους Εκδικητές συνδυασμένους. Ως το Κενό, μία εκδοχή του Φύλακα εντελώς καλυμμένη από σκιές, είναι ανίκητος, εξαπλώνει το σκοτάδι και μετατρέπει τους ανθρώπους σε σκιές. Η ιστορία της ψυχικής υγείας του Μπομπ βασίστηκε στις εμπειρίες ενός φίλου του σκηνοθέτη Τζέικ Σράιερ.
* Τζεραλντίν Βισβανάταν ως Μελ:Βοηθός της Βαλεντίνα Αλέγκρα ντε Φοντέν. Η Μελ πήγαινε στο Λύκειο όταν οι Εκδικητές συγκεντρώθηκαν για πρώτη φορά. Η Βισβανάταν ένιωσε οικεία με την εσωτερική πάλη της Μελ με τις ηθικές της αρχές, ιδιαίτερα «την αισιοδοξία της όταν μπαίνει στην αγορά εργασίας, πως ο ιδεαλισμός σου μπορεί να κλονιστεί και πως μπορεί να γίνει πιο δύσκολο από όσο πιστεύεις να είσαι μία πηγή καλού στον κόσμο.»
* Κρις Μπάουερ ως Χολτ: Φύλακας ασφαλείας της Εταιρείας O.X.E.
* Γουέντελ Πιρς ως Γκάρι: Μέλος του Κογκρέσου
* Ντέιβιντ Χάρμπορ ως Αλεξέι Σόστακοφ / Red Guardian:Μέλος των Κεραυνών που είναι η Ρώσικη εκδοχή του υπερστρατιώτη, παρόμοια με τον Captain America και πατρική φιγούρα για τη Μπελόβα. Ο Χάρμπορ δήλωσε ότι η ταινία εξερευνά σε βάθος την περίπλοκη σχέση ανάμεσα στον Σόστακοφ και την Μπελόβα που παρουσιάστηκε πρώτη φορά στο *Black Widow*. Σημείωσε ότι η Μπελόβα δεν αντέχει τον Σόστακοφ, αλλά χρειάζεται κάποιον που θα την κάνει να νιώθει πλήρης και ο Σόστακοφ είναι ικανός να αναλάβει αυτόν τον ρόλο.
* Χάνα Τζον-Κάμεν ως Έιβα Σταρ / Ghost:Μέλος των Κεραυνών που μπορεί να περνάει μέσα από αντικείμενα. Η Τζον-Κάμεν δήλωσε ότι η ταινία δείχνει μία διαφορετική πλευρά του χαρακτήρα μετά την πρώτη της εμφάνιση στην ταινία *[[Ο Ant-Man και η Σφήκα]]* (2018), καθώς δεν βρίσκεται πλέον σε συνεχή κατάσταση μοριακής ανισορροπίας και μπορεί να ελέγχει τις δυνάμεις της με ηρεμία και αποφασιστικότητα.
* Τζούλια Λουί-Ντράιφους ως Βαλεντίνα Αλέγκρα ντε Φοντέν:Μία κόμισσα και διευθύντρια της CIA, η οποία συγκεντρώνει τα μέλη των Κεραυνών. Ο ταινία αποκαλύπτει ότι η ντε Φοντέν είναι αυτή που αγόρασε τον Πύργο των Εκδικητών, ο οποίος πλέον ονομάζεται «Παρατηρητήριο», από τον Τόνι Σταρκ στην ταινία *[[Spider-Man: Η Επιστροφή Στον Τόπο Του]]* (2017). Η Λουί-Ντράιφους περιέγραψε τη ντε Φοντέν ως κάποια που «κυνηγάει την εξουσία, τον έλεγχο και γενικά θέλει να ξεσκίζει τους πάντες στο Σύμπαν της Marvel». Προσέθεσε ότι η απώλεια της εξουσίας ήταν η μεγαλύτερη αδυναμία της, δηλώνοντας, «Πρώτον, δεν συνειδητοποιεί ότι δεν την έχει και δεύτερον, δεν την έχει απαραίτητα ανάγκη. Αλλά για την ίδια, η απώλεια της εξουσίας είναι τραγικό συναίσθημα και ανεπίτρεπτη.» Η Λουί-Ντράιφους ένιωσε ότι ήταν μία «πολύ ευχάριστη έκπληξη» ότι η ταινία εξερεύνησε την ιστορία της ντε Φοντέν, όπου την έδειξε να ξαναζεί την εμπειρία του να παρακολουθεί τον θάνατο του πατέρα της, κατά την διάρκεια μίας επαφής που έχει με το Κενό, με αποτέλεσμα να καταλαβαίνει από που προέρχεται. Ένιωσε ότι η ντε Φοντέν ήταν σαν μια «ανοιχτή πληγή» εκείνη την στιγμή και δεν είχε τον έλεγχο της κατάστασης.

Επίσης, η Γκαμπριέλ Μπίντλος επαναλαμβάνει στον ρόλο της ως Ολίβια, σύζυγος του Γουόκερ, από το *The Falcon and the Winter Soldier*.

## Σημειώσεις


## Παραπομπές

## Εξωτερικοί σύνδεσμοι
*  στο Marvel.com
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες δράσης
Κατηγορία:Ταινίες της Πέμπτης Φάσης του Κινηματογραφικού Σύμπαντος της Marvel
Κατηγορία:Αγγλόφωνες ταινίες
Κατηγορία:Ταινίες spin-offs
Κατηγορία:Crossover ταινίες με υπερήρωες
Κατηγορία:Αμερικανικές ταινίες με υπερήρωες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες ScreenX
Κατηγορία:Ταινίες IMAX
Κατηγορία:Ταινίες γυρισμένες στη Γιούτα
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στα Trilith Studios
Κατηγορία:Ταινίες 4DX
Κατηγορία:Ταινίες με θέμα την ψυχική υγεία
Κατηγορία:Ταινίες της Marvel Studios
Κατηγορία:Ταινίες σε παραγωγή Κέβιν Φάιγκι